Первомай негізгі мектебі

Тақырыбы: «Өлкенің гүл жайнаған балғындары».

Жауапты: Уай Мейрамхан

Усетаева Л.С.

Атагужина А.Ж.

2016-2017 оқу жылы

«Өлкенің гүл жайнаған балғындарым»

**(1 – маусым балаларды қорғау күніне арналған мерекелік іс-шара)**

**Мақсаты:** Балаларға мерекелік көңіл - күй сыйлай отырып, ойындар арқылы адамгершілікке, елжандылыққа тәрбиелеу. Олардың бір - біріне деген достық қарым - қатынастарын нығайту және салауатты өмір салтын қалыптастыруға насихаттау.

**Қатысушылар:** 1 клоун, 2 клоун, қасқыр, қоян

**1 клоун:**

Шаттан

Алақай!

Қуанатын келді күн.

Қайырлы таң!

Қайырлы күн!

Күліп шықты күн де бүгін.

**2 клоун:**

Шуақ шаша,

Алтын таңда.

Мөлдір таза ауада.

Табиғатта бәрі оянды

Оян сен де, бар бала.

**Екеуі:**

Мерекелерің құтты болсын, достар!

**1 клоун:**

- Балалар, менің қолымдағы не қандай зат?

- Хат.

- Иә, бұл хат.

- Қане осыны алып оқиық.

(Екі клоун бір - бірімен хатты оқуға таласады)

Сәлеметсіңдер ме, жас достар! Мен сендердің достарың орманшымын. Сендерді орманға туған жердің табиғатын тамашалауға шақырамын. Мұнда сендер орман туралы жақынырақ білетін боласыңдар. Мен сендерді күтемін. Сәлеммен: Орманшы.

**1 клоун:** Балалар, орманшыға қонаққа барамыз ба? Қалай барамыз жолды білмейміз ғой.

**2 клоун:** Иә, барайық. Бірақ біз орманға бару үшін араларыңнан орманға бару жолды білетін достар тауып алайық. Достан бұрын бізге жол картасы керек қой. 1 клоун: О, міне таптым. Мынау не екен көрші қане.

**2 клоун:** Ой мынау жол картасы ғой.

**1 клоун:** Жол картасын таптық. Енді жол сілтеуші керек. Жол сілтеуші араларыңда бар ма?

(Музыка ойналып, ортаға қоян шығады)

**Қоян:** Мен бармын,

Мен жол білемін.

Ертеңгілік жиында,

Білер қазақ баласы.

«Сәлем» сөздің анасы,

Сәлем, достар! Мерекелеріңмен!

Балалар орманға қонақа барамыз ба? Орманға бару үшін жолда біз көптеген кедергілерден өтеміз. Сонда сендер шыдамды, епті, төзімді болуларың керек. Соған дайынсыңдар ма?

(Музыка әуенімен «Жол көпірден өту» ойыны ойналады. Ойын аяқтала бре ортаға Қасқыр шығады)

**Қасқыр:**

Әппақ қоян,

Сақ қоян.

Қорқақ қоян,

Ақ қоян.

Сен мында жүр екенсің ғой. Батырсынып балаларды орманға апармақшысың ба? Ха – ха. Мынамен сендер орманға бармақшысыңдар ма? Бұл су жүрек қоян емес пе? Бұл тышқаннан да қорқады. Сендерді қайтып орманға апармақшы. Қоян (әндете жөнеледі)

Қасеке, басеке,

Сенсіз өмір жоқ бізге,

Жоқ басеке, сенімен барамыз, сен батырсың ғой, ешкімнен қорықпайсың. Бізге жол сілтеп, ортамызда жүрсең қайтеді?

**Қасқыр:** (мақтана)

Енді жол сілтеуші мен боламын. Ол үшін тар жолдан өтуіміз керек. Дайынсыңдар ма балалар? Ал кеттік.

(Музыка әуенімен «Тар жол» ойыны ойналады)

**1 клоун:** Ақ қоян, әлі талай жүреміз бе?

Қоян: Иә, жолымыз алыс. Талай өткелдерден өтеміз. Жаңа көпірден өттік, тар жолдан өттік. Енді тастардан секіріп өтеміз.

(Музыка әуенімен «Тастар» ойыны ойналады)

**Қасқыр:** Мына қоян қалай - қалай секіреді. Көрдіңдер ме балалар байекеңе де жан керек екен. Ал қоян, көлшік судан қалай секіреді екенсің?

(Музыка әуенімен «Көлшік жер» ойыны ойналады)

Қасқыр: Әй бала, сен дұрыс секірген жоқсың. Сен орманға бармайсың. Орманға барғың келе ме? Онда менің шартымды орында.

(Қасқыр шарт қояды. Бала соның шартын орындайды)

**1, 2 клоундар:** Алақай, алақай орманға да жетіп қалыппыз ғой!

**Қасқыр:** Талдағы дәндерді, саңырауқұлақты, тышқанды. қоянды жеп қарнымыз тоятын болды ғой.

(Талдан жапырқаты жұла бергенде салдырлаған дауыстар естіледі)

Қасқыр сасқанынан қорқып қаша жөнеледі. Сол қашқаннан мол кетеді.

**1 клоун:** Балалар мына жерде гүлдер де, саңырауқұлақтар да көп екен. Соларды теріп, ойын ойнасақ қайтеді.

(Музыка әуенімен «Гүл теру» ойыны ойналады)

**Ойын шарты:** музыка ойналып тұрғанда балалардың бәрі билейді. Музыка тоқталғанда жердегі гүлдерді жинайды. 2-3 рет қайталанады)

**2 клоун:** Біраз көгалға отырып демалайық. Қане көздеріңді жұмып, тыңдаңдаршы құлақтарыңа әдемі дауыстар естіледі. Ойланып, көз алдарыңа ормандағы әрекеттерді елестетіп көріңдер.

Қане, балалар кім не ойлады?

(Балалармен сұхбат жүргізіледі. Осы кезде музыка ойналып ортаға орманшы шығады)

**Орманшы:** Сәлеметсіңдер ме балалар? Қош келдіңдер. Менің хатымды алғансыңдар ау, шамасы.

**Қоян:** Иә хатыңызды алдық.

Орманшы: Келгендеріңе қуаныштымын. Орман біздің байлығымыз. Біз өмірімізге, тұрмысқа қажетті заттардың барлығын табиғат анадан аламыз. Мұны бәрің де жақсы білетін шығарсыңдар?

**1 клоун:** Әрине білеміз.

**Орманшы:** Олай болса, мен сендермен «Тізбек сөз» ойынын ойнайын. Осы ойын арқылы табиғатты қаншалықты сүйетіндіктеріңді білейін. Алдымен бәріміз шеңбер жасап алайық. Мұқият болыңдар ойын шарты мынандай: Қазір мен аң, құс, өсімдік, жануар, т. с. с. кез келген табиғаттың бір перзенті немесе бөлшегінің атын атаймын, менен кейінгі тұрған бала мен айтқан сөздің соңғы әрібінен басталатын келесі сөзді атауы керек. Мысалы: Тиін – нар – роза – аю... осылайша жалғасуы керек.

(Бәрі шеңбер жасап «Тізбек сөз» ойынын ойнайды)

**Орманшы:** Бәрекелді балалар! Табиғат туралы білімдерің мол екендігіне көзім жетті. Дегенмен, табиғатты мәңгілік аялаңдар!

**2 клоун:** Орманшы, біздің балалар әдепті, ақылды балалар. Олар өздері өскен ортасын көздерінің қарашығындай сақтайды. Солай емес пе?

- Иә.

Ал біз сенің құрметіңе деп тамаша биімізді билеп берейік.

(Бәрі «Балапандар» биін билейді. Мереке соңы көңілді биге ұласады)